钦定古今图书集成/明伦汇编/官常典/第101卷 > 周王恭枵
## 钦定古今图书集成/明伦汇编/官常典/第101卷 > 周王恭枵

按《明外史周定王传》：“嗣王恭枵，定王橚裔孙也。父肃
溱薨，恭枵嗣。崇祯十四年，李自成攻开封，恭枵出库
金五十万饷守陴者。悬赏格，殪一贼者予五十金。贼
穴城将入，守者投之以火，贼被爇死者高与。城平，七
昼夜始解去。帝下诏褒奖，且加劳曰：‘此高皇帝神灵，
悯宗室子孙维城莫固，启王心而降之福也’。其冬，自”
成再围汴，筑长围，城中樵采路绝。十五年九月，河决
城溃。恭枵从后山登西城楼，率宫妃等及宁乡、安乡、
永寿、仁和诸王，露栖雨中，数日始获免。士民溺死者
数百万，诸宗皆没。先是，端王末发《秘记》，有“王室将衰，
河决为害”语，王告世子以为大戚，及是果验。